**Visaginas respublikinėje spaudoje 2022. 02**

**Olga Ludziš: „Žmonės į neįgaliųjų organizaciją ateina turėdami tikslą ne gauti, o bendrauti ir veikti“** / Inga Klimienė. – Iliustr. // Utenos apskrities žinios. – ISSN 1392-9399. – 2022, vas. 2, p. 1, 3–4.

Apie Zarasų krašto žmonių su negalia sąjungą, vienijančią apie keturis šimtus neįgaliųjų ir sąjungos pirmininkę Olgą Ludziš; minimas Visaginas.

**Stotis** . – Rubrika: Trumpai // Utenos apskrities žinios. – ISSN 1392-9399. – 2022, vas. 2, p. 1.

2022 m. sausio 26 d. Visagino savivaldybės administracija ir UAB „Langasta“ pasirašė statybos rangos sutartį dėl autobusų stoties su turizmo informacijos centru statybų.

**Ligoninės ruošiasi permainoms, bet ne visos žino – geroms ar blogoms** / Kristina Sakaitė. – Iliustr. // Utenos apskrities žinios. – ISSN 1392-9399. – 2022, vas. 5, p. 1, 3–4.

Apie planuojamą sveikatos priežiūros įstaigų reformą. Pateikiami Utenos rajono savivaldybės gydytojos Eligijos Židonienės, Zarasų ligoninės direktoriaus Remigijaus Lamanausko ir Ignalinos ligoninės l. e. pareigas direktorės Daivos Vinogradovos komentarai. Minima Visagino ligoninė.

**Stotis** // Vakaro žinios. – ISSN 1648-7435. – 2022, vas. 8, p. 3.

2022 m. sausio 26 d. Visagino savivaldybės administracija ir UAB „Langasta“ pasirašė statybos rangos sutartį dėl autobusų stoties su turizmo informacijos centru statybų.

**Šventės moko mylėti** / Dalia Savickaitė. – Iliustr.. – Rubrika: Protakos // Utenos apskrities žinios. – ISSN 1392-9399. – 2022, vas. 9, p. 5.

Apie meilės deivę Mildą. Kraštietės Dalios Savickaitės straipsnis.

**Šiaurės Rytų Lietuva: Aptarta tolimesnė perspektyva ir ateities vizija** / Zarasų rajono savivaldybės inf. . – Iliustr. // Savivaldybių žinios: ISSN 1392-2467. – 2022, vas. 12, p. 33.

Praėjusių metų pabaigoje Ignalinos, Zarasų rajonų ir Visagino savivaldybių merai pasirašė sutartį, kuria suformuota Visagino, Ignalinos ir Zarasų rajonų savivaldybių teritorijomis apibrėžta funkcinė zona. Jos tikslas – sudaryti palankias galimybes savivaldybėms bendradarbiauti, spręsti regiono problemas, bendrai įgyvendinti projektus, siekiant sukurti palankią infrastruktūrą ir palankią socialinę-ekonominę regiono aplinką.

**Visagino savivaldybė papildė miestų-partnerių gretas** . – Iliustr. // Savivaldybių žinios: ISSN 1392-2467. – 2022, vas. 12, p. 38.

Vasario 4 d. Visagino savivaldybėje iškilmingai pasirašyta bendradarbiavimo sutartis su Daugpilio savivaldybe (Latvija).

**Ignalinos atominė elektrinė (IAE), Visagino atominė elektrinė (VAE)**

**respublikinėje spaudoje 2022. 02**

**AE uždarymas: problemos tik prasideda** : [pokalbis su energetiku, IAE veteranų tarybos pirmininku Vladimiru Kuznecovu] / [kalbino] Vidmantas Misevičius. – Iliustr. // Vakaro žinios. – ISSN 1648-7435. – 2022, vas. 5, p. 1, 5.

Pokalbis su Ignalinos atominės elektrinės (IAE) veteranų tarybos pirmininku V. Kuznecovu apie iššūkius, susijusius su IAE uždarymu, tai, kad 2027 m. suplanuoti reaktorių išmontavimo darbai vargu ar bus įgyvendinti dėl specialistų stokos. 2021 m. Energetikos ministerija paskelbė skubaus reaktoriaus demontavimo paslaugų pirkimą, tačiau pasaulyje dar nėra technologijų, leidžiančių saugiai neutralizuoti spinduliuotės paveiktą radioaktyvų grafitą. 30-40 m. atidėti ne vienos AE demontavimo darbai, kol mokslas pažengs tiek, kad būtų galima radiacine prasme saugiai ir ekologiškai utilizuoti juose buvusį radioaktyvų grafitą. Pasak V. Kuznecovo, Lietuva galėtų pasinaudoti Rusijos patirtimi ir savo turimas atliekas laidoti vietoje. Pateikiamas energetikos ministro D. Kreivio komentaras apie IAE reaktoriaus išmontavimo darbus, bendradarbiavimą su reaktorių gamintojais ir sustabdytos Leningrado AE specialistais, atliekų tvarkymą ir darbų užbaigimo iki 2038 m. planus.

Apie tai, jog 2004 m. gruodžio pabaigoje buvo sustabdytas pirmasis Ignalinos atominės elektrinės (IAE) blokas; antrasis blokas sustojo 2009 m. gruodžio 31 d. ir nors nuo uždarymo pradžios praėjo beveik 17 metų, mes iki šiol susiduriame su sunkiomis problemomis; Energetikos ministerija 2021 m. kovą yra paskelbusi skubaus reaktorių demontavimo paslaugų pirkimą; nė viena pasaulio valstybė neturi realios, didesnės negu 350 megavatų galios reaktorių grafitinių klojinių demontavimo praktikos; 2019 m. pradžioje „Rosatom" įkurta bendrovė užpatentavo išradimą „Atominių reaktorių grafitinių klojinių demontavimo būdas"; 2019 m. reaktorių išmontavimu užsiimsiančią įmonę „Graphitech" įkūrė prancūzų EDF ir „Veolia", bet veikti ji pradės tik 2028 m.; pasaulyje dar nėra technologijų, leidžiančių saugiai neutralizuoti spinduliuotės paveiktą radioaktyvų grafitą, 30-40 metų atidėti ne vienos AE demontavimo darbai; autorius sako, jog turi būti koncepcija kaip skubiai demontuoti ar laidoti vietoj šias atliekas. (Str. minimas buvęs IAE direktorius V. Ševaldinas bei VŽ. Komentaras su energetikos ministro D. Kreivio komentaru).